زموږ په ټولنه کې زښت زیات داسې رواجونه شتون لري، چې د نړۍ له هېڅ ډول قانون سره اړخ نه لګوي، لکه: کله، چې جېنۍ په هلک او هلک په جېنۍ باندې زړه بایلي یا په عامه اصطلاح پر یو او بل مئینان شي او هغوی غواړي هم چې د اسلامي شریعت مطابق نکاح وکړي، نو په هماغه کورنۍ یا کلي کې دی/دې ته د فاحش/فاحشې په سترګه کتل کېږي اما په دې اړه هېڅ فکر نه کوي، چې دا حق د خلقت څښتن هغوی ته ورکړی، خو دغه ډول پښتانو ته خپل باطل فکر بېخي زیات ارزښتمن وي او د عملي کېدو لپاره یې زیاتې هڅې هم کوي